המראה (אלבום)

המראה הוא אלבום האולפן השביעי של המוזיקאי הישראלי צביקה פיק. את האלבום הוציאה לאור חברת התקליטים CBS ישראל במרץ 1980.

רקע כללי
שם האלבום, "המראה", נלקח ממופעו של פיק משנת 1979 בהפקת אברהם דשא ובבימויו של צדי צרפתי, והוא מסכם את פעילותו של פיק בשנה זו. בדומה לאלבומו הקודם "מוסיקה", גם באלבום זה הלחין ועיבד פיק את כל השירים. בין השירים באלבום נמנים "מסיבת יום ששי", אותו יצר פיק עבור פסקול הסרט "דיזנגוף 99" וגרסה אינסטרומנטלית ל"שיר הפרחה" שבוצע במקור על ידי עפרה חזה. באלבום נכללה גם גרסה מחודשת לשיר "מה עכשיו?" שהוקלט במקור כשיר הנושא של אלבומו השלישי, שיצא ב-1974.

הצלחה מסחרית
האלבום זכה להצלחה מסחרית יוצאת דופן מיד לאחר צאתו, כשהצליח למכור כ-60 אלף עותקים תוך פחות מחודש מצאתו. כל השירים מתוך האלבום נכנסו למצעדים העבריים השבועיים של תחנות רשת ג' וגלי צה"ל, למעט הגרסה האינסטרומנטלית של "שיר הפריחה" והגרסה המחודשת ל"מה עכשיו?". מהם בלטו השירים "המראה", "אין איש מלבדי", "כוכבים בדו" ו"על חטא", שהגיעו לצמרת המצעדים השבועיים ואף הצליחו להתברג במצעדים השנתיים, כשהמצליח מביניהם היה "על חטא", שהגיע למקום השני במצעד השנתי של רשת ג' ודורג על ידי מעריב כשיר הפופולרי ביותר לשנת 1980.

רשימת רצועות 

משתתפים באלבום: 

עיבודים: צביקה פיק, השיר "אין לי איש מלבדי" עובד על ידי אלדד שרים וצביקה פיק

הגירסה האינסטרומנטלית ל"שיר הפרחה" עובדה על ידי ננסי ברנדס

פסנתר, פסנתר פנדר, סינטיסייזר, קלווינט, סטרינגס אנסמבל: צביקה פיק

גיטרות חשמליות: גרי אקשטיין, יצחק קלפטר

גיטרה בס: מיכה מיכאלי, דיוויד לואיס

תופים: דון הרווי, מאיר ישראל

כלי הקשה: דייב כרום

קולות רקע: ריקי גל, ריקי מנור, קורין אלאל, דפנה ארמוני, שרי צוריאל, עליזה אביב, ישראל קריבושה

הוקלט באולפני "קולינור" - טכנאי הקלטה ומיקס: דודי רוזנטל

השיר "מסיבת יום שישי" הוקלט באולפני "טריטון" - טכנאי הקלטה ומיקס: יעקב מורנו

מפיק בפועל: עמירם הר-אבן

עוזרת הפקה: אוסי רון

הערות שוליים

אלבומי 1980
אלבומי צביקה פיק
אלבומים בעברית
אלבומי פופ
אלבומי רוק ישראליים
אלבומי פלטינה בישראל
אלבומי חברת CBS